pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางเผยยอดการใช้บัตรสวัสดิการแห่งรัฐ กว่า 8,651 ล้านบาท
วันพุธที่ 20 ธันวาคม 2560
กรมบัญชีกลางเผยยอดการใช้บัตรสวัสดิการแห่งรัฐ กว่า 8,651 ล้านบาท
กรมบัญชีกลางเผยยอดการใช้จ่ายเงินผ่านบัตรสวัสดิการแห่งรัฐระหว่างวันที่ 1 ตุลาคม – 17 ธันวาคม 2560 เป็นยอดเงิน 8,651 ล้านบาท พร้อมเร่งติดตั้งเครื่อง EDC ร้านก๊าซหุงต้มให้แล้วเสร็จภายในเดือนธันวาคม 2560 นี้
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้แจกบัตรสวัสดิการแห่งรัฐให้แก่ผู้มีสิทธิอย่างต่อเนื่อง ซึ่งผู้มีสิทธิได้ใช้จ่ายผ่านบัตรสวัสดิการแห่งรัฐเพิ่มมากขึ้น โดยตั้งแต่วันที่ 1 ตุลาคม – 17 ธันวาคม 2560 กรมบัญชีกลางได้จ่ายเงินแล้วเป็นเงินกว่า 8,651 ล้านบาท โดยแบ่งเป็นการจ่ายให้ร้านธงฟ้าประชารัฐ เป็นเงินกว่า 8,603 ล้านบาท จ่ายเป็นค่าซื้อก๊าซหุงต้ม เป็นเงิน 2.14 ล้านบาท ค่าโดยสารรถ บขส. เป็นเงิน 19.69 ล้านบาท และค่าโดยสารรถไฟ เป็นเงิน 25.97 ล้านบาท
สําหรับความคืบหน้าในการติดตั้งเครื่อง EDC นั้น ธนาคารกรุงไทย จํากัด (มหาชน) ได้ติดตั้งเครื่องที่ร้านธงฟ้าประชารัฐครอบคลุมทุกตําบลรวมทั้งรถโมบายแล้ว จํานวนกว่า 18,000 เครื่อง และได้ติดตั้งเครื่อง EDC ให้กับร้านก๊าซหุงต้ม จํานวน 819 ร้านค้า จากจํานวน 984 ร้านค้า (ข้อมูลที่ได้รับจากกระทรวงพลังงานครบถ้วนพร้อมติดตั้ง) ส่งคืนข้อมูลร้านค้าก๊าซหุงต้มที่ไม่ครบถ้วนถูกต้องให้กระทรวงพลังงานปรับปรุงแก้ไข จํานวน 1,386 ร้านค้า เมื่อวันที่ 30 พฤศจิกายน 2560 และวันที่ 6 ธันวาคม 2560 แล้ว ทั้งนี้ กรมบัญชีกลางได้แจ้งให้กระทรวงพลังงานเร่งแก้ไขข้อมูลพร้อมทั้งจัดส่งข้อมูลของร้านก๊าซหุงต้มที่พร้อมติดตั้งเครื่อง EDC กลับมายังกรมบัญชีกลางโดยเร็วที่สุด เพื่อให้สามารถติดตั้งได้ครบตามเป้าหมายจํานวน 7,000 เครื่อง ภายในเดือนธันวาคม 2560 นี้
อธิบดีกรมบัญชีกลาง กล่าวต่อว่า การให้ความช่วยเหลือผ่านบัตรสวัสดิการแห่งรัฐช่วยแบ่งเบาภาระค่าใช้จ่ายในชีวิตประจําวันให้แก่ผู้มีสิทธิ เพื่อยกระดับคุณภาพชีวิตของผู้มีสิทธิได้อย่างยั่งยืน และยังช่วยให้มีเงินหมุนเวียนในระบบเศรษฐกิจแต่ละพื้นที่มากขึ้นด้วย
รัฐบาลไทย-ข่าวทำเนียบรัฐบาล-รมว.ทส. ให้สัมภาษณ์รายการ Thailand Today และรายการ The People
วันศุกร์ที่ 5 มิถุนายน 2563
รมว.ทส. ให้สัมภาษณ์รายการ Thailand Today และรายการ The People
วันนี้ (5 มิ.ย. 63) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์รายการโทรทัศน์ 2 รายการ คือ 1. รายการ Thailand Today สนทนาภาคภาษาอังกฤษ ในประเด็นโครงการส่งพลาสติกกลับบ้าน สู้วิกฤต Covid-19 การฟื้นฟู
รมว.ทส. ให้สัมภาษณ์รายการ Thailand Today และรายการ The People
วันนี้ (5 มิ.ย. 63) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์รายการโทรทัศน์ 2 รายการ คือ 1. รายการ Thailand Today สนทนาภาคภาษาอังกฤษ ในประเด็นโครงการส่งพลาสติกกลับบ้าน สู้วิกฤต Covid-19 การฟื้นฟูป่าภูกระดึงจากเหตุไฟป่า และการแก้ปัญหาฝุ่น PM 2.5 ที่ภาคเหนือ ออกอากาศวันที่ 9-11 มิถุนายน 2563 ในสถานีโทรทัศน์ภาคภาษาอังกฤษ NBT World และ 2. รายการ The People รายการภาคภาษาไทย ซีรีย์ The People บุคคลในแวดวงต่างๆ ที่สร้างแรงบันดาลใจ ออกอากาศทาง Youtube Channel กรมประชาสัมพันธ์ ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ยธ. หารือกรอบภารกิจด้านการต่างประเทศของส่วนราชการในสังกัดกระทรวงยุติธรรม
วันพฤหัสบดีที่ 23 มีนาคม 2560
ยธ. หารือกรอบภารกิจด้านการต่างประเทศของส่วนราชการในสังกัดกระทรวงยุติธรรม
การประชุมสรุปข้อมูลมาตรฐานสากลด้านความยุติธรรมและพันธกรณีระหว่างประเทศ
เมื่อวันพฤหัสบดีที่ ๒๓ มีนาคม ๒๕๖๐ เวลา ๑๓.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมสรุปข้อมูลมาตรฐานสากลด้านความยุติธรรมและพันธกรณีระหว่างประเทศ
ซึ่งส่วนราชการในสังกัดกระทรวงยุติธรรมเข้าไปมีส่วนร่วมและยึดเป็นกรอบการดําเนินงาน
เพื่อให้สอดคล้องกับวิสัยทัศน์ของกระทรวงยุติธรรมในการเป็นหลักประกันความยุติธรรมตามมาตรฐานสากล
โดยมีผู้แทนจากส่วนราชการในสังกัดกระทรวงยุติธรรม เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-รัสเซียพร้อมพัฒนาความสัมพันธ์กับไทยในทุกด้าน เพื่อมุ่งไปสู่ความเป็นหุ้นส่วนทางยุทธศาสตร์
วันพฤหัสบดีที่ 27 ธันวาคม 2561
รัสเซียพร้อมพัฒนาความสัมพันธ์กับไทยในทุกด้าน เพื่อมุ่งไปสู่ความเป็นหุ้นส่วนทางยุทธศาสตร์
รัสเซียพร้อมพัฒนาความสัมพันธ์กับไทยในทุกด้าน เพื่อมุ่งไปสู่ความเป็นหุ้นส่วนทางยุทธศาสตร์
วันนี้ (27 ธ.ค. 61) เวลา 15.00 น. นายเดนิส แมนทูรอฟ (Denis Manturov) รัฐมนตรีว่าการกระทรวงอุตสาหกรรมและการค้าสหพันธรัฐรัสเซีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรียินดีที่ความสัมพันธ์ไทย-รัสเซียมีพลวัตเพิ่มขึ้น โดยได้พบปะกับประธานาธิบดีปูตินและนายกรัฐมนตรีเมดเวเดฟในโอกาสต่างๆ ทุกปี โดยล่าสุดเมื่อเดือนพฤศจิกายนที่ผ่านมาก็ได้พบกับประธานาธิบดีปูตินที่สิงคโปร์ระหว่างการประชุมสุดยอดผู้นําอาเซียน-รัสเซียครั้งที่ 3
นายกรัฐมนตรียินดีที่การประชุมคณะกรรมาธิการร่วมว่าด้วยความร่วมมือทวิภาคีไทย-รัสเซีย ครั้งที่ 7 (JC) ประสบความสําเร็จด้วยดี โดยทั้งสองฝ่ายมีการลงนามความตกลงกัน 3 ฉบับ ในด้านอุตสาหกรรม การเกษตรและระหว่างหอการค้า ซึ่งจะเป็นพื้นฐานของความร่วมมือที่สร้างสรรค์และเป็นประโยชน์ต่อการส่งเสริมความร่วมมือของทั้งสองประเทศต่อไป
ทั้งสองฝ่ายยินดีที่มูลค่าการค้าระหว่างไทยกับรัสเซียเพิ่มขึ้นกว่าร้อยละ 56 โดยมุ่งหวังที่จะผลักดันการค้าระหว่างกันเป็น 10,000 ล้านดอลลาร์สหรัฐ ภายในปี 2020 โดยนายกรัฐมนตรีขอบคุณรัสเซียที่นําเข้าสินค้าเกษตรจากไทยเพิ่มขึ้น โดยเฉพาะยางพารา โอกาสนี้ นายกรัฐมนตรีเชิญชวนให้ภาคเอกชนรัสเซียลงทุนในโครงการเขตพัฒนาพิเศษภาคตะวันออก (EEC) โดยเฉพาะในสาขาการบิน ซึ่งรัสเซียสามารถใช้ประโยชน์จากยุทธศาสตร์ที่ตั้งของไทยในการเป็นประตูเชื่อมโยงตลาดสู่ประเทศเพื่อนบ้านในอนุภูมิภาคลุ่มน้ําโขงอื่นๆ ได้
ทั้งสองฝ่ายเห็นพ้องว่าไทยและรัสเซียสามารถเพิ่มพูนมูลค่าการค้าระหว่างกันในหลายสาขา อาทิ อุตสาหกรรมด้านการป้องกันประเทศ สินค้าด้านการเกษตร ผลิตภัณฑ์ยา อาหารและประมง ซึ่งรัฐมนตรีอุตสาหกรรมฯ เห็นว่านอกจากด้านการค้าแล้วยังมีความร่วมมือด้านอื่นๆ ที่ไทยและรัสเซียมีศักยภาพ ได้แก่ พลังงาน ท่องเที่ยว การศึกษาและวัฒนธรรม
นอกจากนี้นายกรัฐมนตรียังกล่าวถึงการดํารงตําแหน่งประธานอาเซียนของไทยในปีหน้า ว่าไทยพร้อมร่วมมือกับรัสเซียอย่างใกล้ชิดเพื่อนําไปสู่การยกระดับความสัมพันธ์ไทย-รัสเซีย และอาเซียน-รัสเซียให้เป็นหุ้นส่วนทางยุทธศาสตร์ต่อไป
******************
รัฐบาลไทย-ข่าวทำเนียบรัฐบาล-นายกรัฐมนตรีพร้อมอภิปรายพ.ร.ก. กู้เงิน ดึงภาคประชาชนร่วมตรวจสอบ ย้ำรัฐบาลจะใช้งบประมาณอย่างคุ้มค่า
วันอังคารที่ 26 พฤษภาคม 2563
นายกรัฐมนตรีพร้อมอภิปรายพ.ร.ก. กู้เงิน ดึงภาคประชาชนร่วมตรวจสอบ ย้ํารัฐบาลจะใช้งบประมาณอย่างคุ้มค่า
นายกรัฐมนตรีพร้อมอภิปรายพ.ร.ก. กู้เงิน ดึงภาคประชาชนร่วมตรวจสอบ ย้ํารัฐบาลจะใช้งบประมาณอย่างคุ้มค่า
วันนี้ (26 พ.ค. 63) เวลา 14.00 น. ณ ตึกนารีสโมสร ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมเข้าร่วมประชุมสภาสมัยสามัญ ระหว่างวันที่ 27 พ.ค. – 31 พ.ค. 63 โดยจะมีการพิจารณา พ.ร.ก. 4 ฉบับด้วยกัน ได้แก่ พ.ร.ก. ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 พ.ร.ก. การให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 พ.ร.ก. การรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563 และ พ.ร.ก. ว่าด้วยการประชุมผ่านสื่ออิเล็กทรอนิกส์ พ.ศ. 2563 โดยในวันพรุ่งนี้ (27 พ.ค. 63) โดยนายกรัฐมนตรีพร้อมด้วยคณะรัฐมนตรีจะเดินทางไปยังรัฐสภาเพื่อทําการอภิปราย
โฆษกประจําสํานักนายกรัฐมนตรีกล่าวถึงการใช้งบประมาณจาก พ.ร.ก. ให้อํานาจกระทรวงการคลังกู้เงิน 1 ล้านล้านบาทนั้น นายกรัฐมนตรีได้สั่งการให้คณะกรรมการกลั่นกรองใช้จ่ายเงินกู้ 1 ล้านล้านบาทพิจาณาโครงการที่มีแบบแผนชัดเจนในการใช้งบประมาณ ทั้งยังต้องมีระบบตรวจสอบหลายส่วน รวมถึงการเปิดให้ภาคประชาชนสามารถตรวจสอบการใช้งบประมาณจากพ.ร.ก. กู้เงิน 1 ล้านล้านบาท โดยรัฐบาลจะนําทุกโครงการที่ดําเนินการเข้าสู่ระบบอิเล็กทรอนิกส์เพื่อดูรายละเอียดและร่วมกันตรวจสอบ ขอยืนยันว่า รัฐบาลจะใช้งบประมาณจาก พ.ร.ก. กู้เงิน 1 ล้านล้านบาทให้เกิดประสิทธิภาพมากที่สุดเพื่อครอบคลุมพี่น้องประชาชนทุกคน
โฆษกประจําสํานักนายกรัฐมนตรีเผยนายกรัฐมนตรีทราบถึงความเดือดร้อนหลังประชาชนหลังการประกาศใช้ พ.ร.ก. ฉุกเฉินฯ รวมถึงการยืดระยะเวลาการประกาศใช้ พ.ร.ก. ฉุกเฉินฯ แต่ต้องจําเป็นต้องคํานึงถึงเหตุผลด้านสาธารณาสุขเป็นหลัก เพื่อบูรณาการทํางานร่วมกันให้มีความเป็นเอกภาพ มีความรวดเร็ว และมีประสิทธิภาพ จึงมีความจําเป็นที่ยังคงต้องใช้ พ.ร.ก. ฉุกเฉินฯ เพื่อกํากับดูแลสถานการณ์ โดยรัฐบาลหวังให้ประชาชนได้รับผลกระทบจากการประกาศใช้ พ.ร.ก. ฉุกเฉินฯ ให้น้อยที่สุด ไม่ใช่เพื่อเหตุผลทางด้านการเมือง
ในช่วงท้าย โฆษกประจําสํานักนายกรัฐมนตรี ยังฝากให้ประชาชนเตรียมความพร้อมสําหรับการผ่อนปรนมาตรการระยะที่ 3 ในช่วงต้นเดือนมิถุนายน รวมถึงอาจมีการผ่อนปรนมาตรการระยะที่ 4 เป็นกิจการ/กิจกรรม ที่มีความเสี่ยงในการแพร่ระบาดของเชื้อไวรัสโควิด-19 โดยขอให้ประชาชนยึดวิถีชีวิตใหม่ (New Normal) เพื่อให้มีความสุขในการดําเนินชีวิตประจําวันด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนรวมพลังร้องเพลงสรรเสริญพระบารมี 22 ต.ค.นี้ 13.00 น. ณ ท้องสนามหลวง ร่วมบันทึกภาพประวัติศาสตร์แห่งความจงรักภักดีออกฉายทางโทรทัศน์และโรงภาพยนตร์
วันอังคารที่ 1 พฤศจิกายน 2559
รัฐบาลเชิญชวนประชาชนรวมพลังร้องเพลงสรรเสริญพระบารมี 22 ต.ค.นี้ 13.00 น. ณ ท้องสนามหลวง ร่วมบันทึกภาพประวัติศาสตร์แห่งความจงรักภักดีออกฉายทางโทรทัศน์และโรงภาพยนตร์
รัฐบาลเชิญชวนประชาชนรวมพลังร้องเพลงสรรเสริญพระบารมี 22 ต.ค.นี้ 13.00 น. ณ ท้องสนามหลวง ร่วมบันทึกภาพประวัติศาสตร์แห่งความจงรักภักดีออกฉายทางโทรทัศน์และโรงภาพยนตร์
วันที่ 20 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า สํานักโฆษก สํานักเลขาธิการนายกรัฐมนตรี ได้รับการประสานจาก ม.จ.ชาตรีเฉลิม ยุคล เพื่อเชิญชวนประชาชนร่วมน้อมรําลึกถึงพระมหากรุณาธิคุณและร่วมแสดงความอาลัย แด่พระบาทสมเด็จพระปรมินทรมหาภูมิพลอดุลยเดช ด้วยการรวมพลังร้องเพลง “สรรเสริญพระบารมี” ในวันเสาร์ที่ 22 ตุลาคมนี้ เวลา 13.00 น. ณ บริเวณถนนหน้าพระลาน กําแพงพระบรมมหาราชวัง และท้องสนามหลวง
“การรวมพลังครั้งสําคัญนี้ ม.จ.ชาตรีเฉลิม ยุคล และทีมงาน จัดขึ้นเพื่อบันทึกภาพประวัติศาสตร์ที่แสดงถึงความรักอันยิ่งใหญ่ ความผูกพัน และความอาลัย ของประชาชนผู้จงรักภักดีทุกหมู่เหล่า จัดทําเป็นภาพยนตร์และวิดีทัศน์สําหรับฉายในโรงภาพยนตร์ทั่วประเทศ และสถานีโทรทัศน์ช่องต่าง ๆ
การถ่ายทําภาพยนตร์นี้ จะเป็นการบันทึกเสียงเพลงที่ประชาชนขับร้องสด ร่วมกับวงดนตรี Siam Philharmonic Orchestra และคอรัส 100 คน โดยมี อ.สมเถา สุจริต เป็นผู้ควบคุมการบรรเลง และทีมงาน ม.จ.ชาตรีเฉลิม ยุคล เป็นผู้ถ่ายทําภาพยนตร์
พลโท สรรเสริญ กล่าวต่อว่า หน่วยงานภาครัฐที่เกี่ยวข้องจะดูแลอํานวยความสะดวกในการจัดกิจกรรม เพื่อให้การดําเนินงานเป็นไปด้วยความเรียบร้อย สําหรับประชาชนที่มีความประสงค์จะไปร่วมกิจกรรมครั้งนี้ จะต้องแต่งกายด้วยชุดสุภาพสีดําและนําเทียนสีขาวไปด้วย โดยนัดหมายให้ไปอย่างพร้อมเพรียงกัน เพื่อซักซ้อมความเข้าใจ ณ มณฑลพิธีท้องสนามหลวง ในเวลา 10.00 น. ทั้งนี้ หากต้องการสอบถามรายละเอียดเพิ่มเติม สามารถติดต่อได้ที่หมายเลขโทรศัพท์ 08 9949 5629
----------------------------------
รัฐบาลไทย-ข่าวทำเนียบรัฐบาล-“บ้านดีมีดาวน์” เปิดลงทะเบียนวันแรกคึกคัก
วันพุธที่ 11 ธันวาคม 2562
“บ้านดีมีดาวน์” เปิดลงทะเบียนวันแรกคึกคัก
การเปิดลงทะเบียน “โครงการบ้านดีมีดาวน์” ในวันแรก ระบบมีความพร้อมในการรองรับการลงทะเบียนผ่านwww.บ้านดีมีดาวน์.com เป็นอย่างดี โดย ณ เวลา 13.00 น. มีผู้ลงทะเบียนแล้วจํานวน 40,906 ราย ซึ่งผู้ที่ลงทะเบียนแล้วระบบจะใช้เวลาตรวจสอบรอบแรก 3 วันทําการ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า การเปิดลงทะเบียน “โครงการบ้านดีมีดาวน์” ในวันแรก ระบบมีความพร้อมในการรองรับการลงทะเบียนผ่านwww.บ้านดีมีดาวน์.com เป็นอย่างดี โดย ณ เวลา 13.00 น. มีผู้ลงทะเบียนแล้วจํานวน 40,906 ราย ซึ่งผู้ที่ลงทะเบียนแล้วระบบจะใช้เวลาตรวจสอบรอบแรก 3 วันทําการ และจะได้รับ SMS แจ้งผลการตรวจสอบคุณสมบัติในรอบแรกว่าได้เป็นผู้เข้าร่วมโครงการหรือไม่ และหากเป็นผู้ที่ผ่านการตรวจสอบสามารถนํา SMS ดังกล่าวไปแสดงต่อสถาบันการเงินที่เข้าร่วมโครงการเพื่อแสดงตนว่าเป็นผู้เข้าร่วมโครงการได้ ในส่วนของการกรอกข้อมูลหน้าเว็บไซต์ที่ลงทะเบียนมีเพียงข้อมูลเบื้องต้น ได้แก่ เลขประจําตัว 13 หลัก ชื่อ-สกุล ว/ด/ป เกิด รหัสหลังบัตรประชาชน หมายเลขโทรศัพท์มือถือและ E-mail
โฆษกกระทรวงการคลังกล่าวอีกว่า กระทรวงการคลังกําหนดเวลาในการเปิดรับลงทะเบียนตั้งแต่เวลา 8.00 – 18.00 น. ของทุกวัน ตั้งแต่วันนี้ 11 ธันวาคม 2562 – 31 มีนาคม 2563 และในช่วงแรกจะจํากัดจํานวนผู้ลงทะเบียน 500,000 ราย เพื่อประโยชน์ในการประเมินผลของโครงการ ในส่วนของคุณสมบัติของผู้ที่จะได้รับสิทธิยังคงเดิม คือ 1) เป็นผู้มีสัญชาติไทย 2) เป็นผู้อยู่ในระบบฐานภาษีกรมสรรพากรและมีเงินได้ในปีภาษี 2561 ไม่เกิน 1,200,000 บาท 3) เป็นผู้ที่มีพร้อมเพย์ที่ผูกกับเลขประจําตัวประชาชน 13 หลัก โดยหลังลงทะเบียนระบบจะตรวจสอบคุณสมบัติรอบแรกตามข้อ 1) – 3) และแจ้งผลการตรวจสอบทาง SMS และ 4) เป็นผู้ที่ขอสินเชื่อตามหลักเกณฑ์ที่กระทรวงการคลังกําหนด ได้แก่ 4.1) เป็นผู้ที่ได้รับอนุมัติสินเชื่อเพื่อที่อยู่อาศัยและจดจํานองแล้วเสร็จตั้งแต่วันที่ 27 พฤศจิกายน 2562 ถึง31 มีนาคม 2563 4.2) เป็นการซื้อที่อยู่อาศัยใหม่ที่สร้างเสร็จแล้วจากผู้ประกอบการที่เป็นผู้จัดสรรตามกฎหมายและ 4.3) ไม่ใช่การกู้เพื่อ refinance โดยสามารถขอสินเชื่อได้จากสถาบันการเงินที่เข้าร่วมโครงการตามรายชื่อสถาบันการเงินที่แสดงอยู่บนเว็บไซต์ www.บ้านดีมีดาวน์.com โดยผู้ที่ผ่านคุณสมบัติ 100,000คนแรก จะเป็นผู้ได้รับสิทธิจะได้รับเงินสนับสนุน 50,000 บาท
โครงการบ้านดีมีดาวน์เป็นโครงการที่จะช่วยผู้ที่อยู่ระหว่างตัดสินใจซื้อบ้านให้สามารถตัดสินใจซื้อบ้านได้เร็วขึ้น โดยโครงการนี้เป็นหนึ่งในมาตรการของรัฐที่สนับสนุนให้คนไทยมีที่อยู่อาศัยเป็นของตนเอง อีกทั้งเป็นการช่วยกระตุ้นภาคอสังหาริมทรัพย์โดยคาดว่าโครงการนี้จะช่วยระบาย stock ของที่อยู่อาศัยที่สร้างเสร็จแล้วและใกล้แล้วเสร็จที่ปัจจุบันมีอยู่ประมาณ 270,000 ยูนิต เพื่อก่อให้เกิดการลงทุนใหม่และส่งผลดีต่อเนื่องไปยังธุรกิจเกี่ยวเนื่อง (Supply Chain) ซึ่งจะส่งผลให้เกิดการขยายตัวทางเศรษฐกิจของประเทศต่อไป
สํานักงานเศรษฐกิจการคลัง
โทร 0 2273 9020 ต่อ 3210 3234 3281 3276 3289
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีสั่งการก.แรงงานจัดตั้งศูนย์บริการ One Stop Service อำนวยความสะดวกแรงงานต่างด้าวแบบจุดเดียวเบ็ดเสร็จ
วันอังคารที่ 11 กรกฎาคม 2560
โฆษกรัฐบาลเผยนายกรัฐมนตรีสั่งการก.แรงงานจัดตั้งศูนย์บริการ One Stop Service อํานวยความสะดวกแรงงานต่างด้าวแบบจุดเดียวเบ็ดเสร็จ
พลโท สรรเสริญ แก้วกําเนิด โฆษกประจําสํานักนายกรัฐมนตรี เผยนายกรัฐมนตรีสั่งการ ก.แรงงานร่วมกับหน่วยงานที่เกี่ยวข้องจัดตั้งศูนย์บริการ One Stop Service อํานวยความสะดวกแรงงานต่างด้าวแบบจุดเดียวเบ็ดเสร็จ
วันนี้ ( 11 ก.ค. 60 ) เวลา 13.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องนายกรัฐมนตรีแจ้งต่อที่ประชุม ครม. เกี่ยวกับการมอบนโยบายกระทรวงแรงงาน กรณีการประกาศใช้ พ.ร.ก.การบริหารจัดการของคนต่างด้าว พ.ศ. 2560 มีผลบังคับใช้เมื่อวันที่ 23 มิถุนายน 2560 ซึ่งส่งผลกระทบต่อประชาชน ผู้ประกอบการ และภาคโรงงานอุตสาหกรรมที่ยังปรับตัวไม่ทันกับการบังคับใช้กฎหมายดังกล่าว โดยเฉพาะการจ้างแรงงานซึ่งมีรายละเอียดปลีกย่อยที่ยังผิดกฎหมาย เช่น การไม่มีใบอนุญาตประกอบการทํางาน ว่า การดําเนินการในเรื่องนี้คงต้องปล่อยให้แรงงานต่างด้าวที่เข้าเมืองโดยผิดกฎหมายได้เดินทางกลับประเทศต้นทางไปก่อน เพื่อดําเนินการในเรื่องของรายละเอียดและหลักฐานต่าง ๆ ให้ถูกต้อง เช่น พาสปอร์ต การพิสูจน์สัญชาติ ฯลฯ ให้เป็นไปตามขั้นตอน ในส่วนกรณีที่มีปัญหาเล็กน้อย เช่น มีใบอนุญาตแต่ผิดนายจ้าง ให้สามารถดําเนินการได้ทันที ที่สํานักงานจัดหางานจังหวัดทุกจังหวัด และสํานักงานจัดหางานกรุงเทพมหานคร พื้นที่ 1 – 10
ทั้งนี้ นายกรัฐมนตรี ได้ให้นโยบายการดําเนินการว่า ให้กระทรวงแรงงานร่วมกับหน่วยงานที่เกี่ยวข้อง ได้แก่ กระทรวงมหาดไทย กระทรวงสาธารณสุข สํานักงานตรวจคนเข้าเมือง จัดตั้งศูนย์บริการ One Stop Service ขึ้น เพื่ออํานวยความสะดวกในการให้บริการเรื่องการทํางานของคนต่างด้าวแบบจุดเดียวเบ็ดเสร็จ เช่น การออกใบอนุญาตแรงงาน Work Permit และการทําประกันสุขภาพ เป็นต้น
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ความคืบหน้ามาตรการส่งเสริมการท่องเที่ยวในประเทศ “ชิมช้อปใช้”
วันพุธที่ 4 กันยายน 2562
ความคืบหน้ามาตรการส่งเสริมการท่องเที่ยวในประเทศ “ชิมช้อปใช้”
ตามที่กระทรวงการคลังได้มีมาตรการส่งเสริมการท่องเที่ยวในประเทศ “ชิมช้อปใช้”  ซึ่งได้เปิดรับสมัครผู้ประกอบการร้านค้า เข้าร่วมมาตรการฯ ตั้งแต่วันที่ 28 สิงหาคม – 20 กันยายน 2562  นั้น
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลังได้แถลงว่า ตามที่กระทรวงการคลังได้มีมาตรการส่งเสริมการท่องเที่ยวในประเทศ “ชิมช้อปใช้” ซึ่งได้เปิดรับสมัครผู้ประกอบการร้านค้า เข้าร่วมมาตรการฯ ตั้งแต่วันที่ 28 สิงหาคม – 20 กันยายน 2562 นั้น
กระทรวงการคลังขอเรียนว่า ขณะนี้ มีผู้ประกอบการสมัครเข้าร่วมมาตรการฯ ประมาณ 3,300 ราย ซึ่งกระทรวงการคลังได้ตั้งเป้าหมายผู้ประกอบการร้านค้าเข้าร่วมมาตรการฯ จํานวนประมาณ 40,000 ราย ประกอบ ด้วยร้านอาหารที่มีเลขทะเบียนพาณิชย์ ประมาณ 14,000 ราย รวมถึงร้านอาหารขนาดเล็กในพื้นที่อีก 10,000 ราย ร้าน OTOP/วิสาหกิจชุมชน/ ประมาณ 6,000 ราย และโรงแรมและโฮมสเตย์ประมาณ 10,000 ราย กระทรวงการคลังโดยกรมบัญชีกลางจึงได้มีการปรับกลยุทธ์เป็นเชิงรุก โดยจากเดิมผู้ประกอบการจะต้องมาสมัครที่กรมบัญชีกลางหรือสํานักงานคลังจังหวัดหรือจุดรับลงทะเบียนอื่น เป็นการลงพื้นที่เพื่อเข้าหาผู้ประกอบการที่เป็นกลุ่มเป้าหมายดังกล่าว เพื่ออํานวยความสะดวกในการสมัครเข้าร่วมมาตรการฯ
สําหรับกําหนดการรับสมัครร้านค้าเข้าร่วมมาตรการฯ ที่จะสิ้นสุดในวันที่ 20 กันยายน 2562 นั้น การพิจารณาขยายระยะเวลารับสมัครหรือไม่ จะพิจารณาจากจํานวนผู้ประกอบการร้านค้าที่สมัครเข้าร่วมมาตรการฯ
ทั้งนี้ กระทรวงการคลังจะนําเสนอคณะรัฐมนตรีพิจารณาให้ความเห็นชอบการขยายขอบเขตการใช้กระเป๋า 2 ให้ครอบคลุมธุรกิจบริการที่เกี่ยวกับการท่องเที่ยว เช่น สปา ทัวร์นําเที่ยว การเช่ารถ เช่าเรือในการเดินทาง และบริการต่าง ๆ ในโรงแรม เพิ่มเติมเพื่อตอบโจทย์การส่งเสริมการท่องเที่ยวแบบครบวงจร
สํานักนโยบายภาษี สํานักงานเศรษฐกิจการคลัง
โทร 0 2273 9020 ต่อ 3510
โทรสาร 0 2273 9088
รัฐบาลไทย-ข่าวทำเนียบรัฐบาล-“บิ๊กบี้” เร่งรัดกัมพูชาร่วมมือจัดระบบแรงงานต่างด้าว
วันพฤหัสบดีที่ 6 กรกฎาคม 2560
“บิ๊กบี้” เร่งรัดกัมพูชาร่วมมือจัดระบบแรงงานต่างด้าว
พล.อ.ศิริชัย ดิษฐกุล รมว.แรงงาน ให้การต้อนรับ นายอิทธิ์ ซัมเฮง  (H.E. Mr.lth Samheng) รัฐมนตรีว่าการกระทรวงแรงงานและฝึกอาชีพ ราชอาณาจักรกัมพูชา เมื่อวันที่
6 กรกฎาคม 2560 ในโอกาสขอเข้าพบเพื่อหารือแนวทางการปฏิบัติเพื่อแก้ไขปัญหาแรงงานต่างด้าว
พล.อ.ศิริชัย ดิษฐกุล รัฐมนตรีว่าการกระทรวงแรงงาน ให้การต้อนรับ นายอิทธิ์ ซัมเฮง (H.E. Mr.lth Samheng) รัฐมนตรีว่าการกระทรวงแรงงานและฝึกอาชีพ ราชอาณาจักรกัมพูชา เมื่อวันที่ 6 กรกฎาคม 2560 ในโอกาสขอเข้าพบเพื่อหารือแนวทางการปฏิบัติเพื่อแก้ไขปัญหาแรงงานต่างด้าว ณ ห้องรับรอง ชั้น 6 อาคารกระทรวงแรงงาน รวมทั้งได้หารือเกี่ยวกับการแก้ไขปัญหาแรงงานต่างด้าวเพื่อลดความเสี่ยงต่อการตกเป็นเหยื่อการค้ามนุษย์
ทั้งนี้ กัมพูชา แจ้งว่ามีแรงงานกัมพูชายื่นขอรับหนังสือเดินทางแล้ว จํานวน 47,450 คน แต่ได้รับหนังสือเดินทางแล้ว เพียง 27,935 คน ขณะที่ข้อมูล ณ เดือนพฤษภาคม 2560 พบว่า แรงงานสัญชาติกัมพูชาที่ได้รับอนุญาตให้เข้ามาทํางานในประเทศไทยตาม MOU จํานวน 160,881 คน และแรงงานกัมพูชาที่ได้รับอนุญาตให้เข้าทํางานในประเทศไทยในลักษณะไป – กลับหรือตามฤดูกาลข้อมูลสะสม ณ เดือนมิถุนายน 2560 มีจํานวนรวม 72,365 คน ซึ่งการหารือในครั้งนี้ กัมพูชาเห็นด้วยกับการออก พรก. การบริหารจัดการการทํางานของคนต่างด้าว พ.ศ. 2560 เพราะจะเป็นประโยชน์กับทั้งสองประเทศ กัมพูชาจึงแจ้งว่าจะดําเนินการ ดังนี้ คือ
1. เร่งรัดแจกหนังสือเดินทาง (PP) ที่ค้างอยู่ 160,000เล่ม ให้แรงงานกัมพูชาที่ทํางานอยู่ในไทยให้หมดภายใน 100 วัน
2. จะเร่งรัดการตรวจสัญชาติแรงงานกัมพูชาเพื่อออกเอกสารรับรอง ความเร่งด่วนแรก คือ แรงงานประมงที่ จ.ระยอง และ จ.สงขลา โดยสามารถออกหนังสือให้แล้วเสร็จภายใน 1 วัน
นอกจากนี้ฝ่ายกัมพูชาขอให้ไทยอํานวยความสะดวกให้แรงงานกัมพูชาที่ไม่มีเอกสารอะไรเลยให้สามารถทํางานในไทยได้ ซึ่งได้ชี้แจงแนวทางการแก้ไขปัญหาแรงงานที่ทํางานผิดกฎหมายในไทยให้สามารถทํางานได้อย่างถูกต้อง คือ หากมีเอกสารถูกต้อง แต่เปลี่ยนนายจ้างให้สามารถเปลี่ยนนายจ้างได้ เสียค่าใช้จ่าย 1,000 บาท หรือผู้ที่มีบัตรสีชมพูแต่ไม่สามารถขออนุญาตทํางานได้ภายใน 15 วัน หรือเปลี่ยนนายจ้างไปแล้วสามารถที่จะขออนุญาตทํางานและเปลี่ยนนายจ้างได้ สําหรับผู้ที่ไม่มีเอกสารอะไรเลยให้ไปแสดงตนพร้อมนายจ้างในห้วง 24 ก.ค.-7 ส.ค. 60 และจะได้รับเอกสารรับรองเพื่อเดินทางกลับไปทําหนังสือเดินทาง และเข้าสู่กระบวนการขออนุญาตทํางานต่อไป พร้อมกันนี้ได้ขอให้กัมพูชาประชาสัมพันธ์อีกทางหนึ่งให้แรงงานกัมพูชาให้ความร่วมมือในการปฏิบัติตามแนวทางที่แจ้งให้ทราบนี้ด้วย
สําหรับการหารือกับรัฐมนตรีว่าการกระทรวงแรงงาน ตรวจคนเข้าเมืองและประชากรของเมียนมานั้น มีกําหนดในวันที่ 7 กรกฎาคมนี้ จากนั้นจะหารือกับรัฐมนตรีว่าการกระทรวงแรงงานและสวัสดิการสังคม ของ สปป.ลาวในวันที่ 10 - 11 กรกฎาคม 2560 เมื่อได้หารือครบทั้ง 3 ประเทศแล้ว จะได้ข้อสรุปถึงแนวทางปฏิบัติเพื่อแก้ปัญหาแรงงานต่างด้าวในประเด็นที่มีความเกี่ยวเนื่องกับประเทศต้นทางให้มีความชัดเจนมากขึ้น
---------------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
6 กรกฎาคม 2560
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลเตรียมประสานหาทางออกกรณีวัดธรรมกาย ระบุไม่ต้องการให้ใครเดือนร้อน ทำทุกอย่างตามกฎหมาย
วันอังคารที่ 28 กุมภาพันธ์ 2560
นายกรัฐมนตรีเผยรัฐบาลเตรียมประสานหาทางออกกรณีวัดธรรมกาย ระบุไม่ต้องการให้ใครเดือนร้อน ทําทุกอย่างตามกฎหมาย
นายกรัฐมนตรีเผยรัฐบาลเตรียมประสานหาทางออกกรณีวัดธรรมกาย ระบุไม่ต้องการให้ใครเดือนร้อน ทําทุกอย่างตามกฎหมาย
วันนี้ (28 กุมภาพันธ์ 2560) เวลา 15.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงคดีวัดธรรมกายว่า เจ้าหน้าที่ที่เกี่ยวข้องกําลังดําเนินการอยู่ และกําลังประสานความร่วมมือระหว่างรัฐบาลและทางวัดธรรมกาย ซึ่งรัฐบาลต้องปฏิบัติตามกฎหมาย ส่วนทางวัดเป็นเรื่องของความเชื่อมั่น และความศรัทธา กําลังให้กระทรวงยุติธรรม หาทางออกร่วมกับวัดธรรมกาย ต้องการให้ทุกอย่างสงบเงียบ หาทางออกให้ได้เร็วที่สุด ไม่ต้องการทําให้ประชาชน รวมถึงพระเดือดร้อน ซึ่งทุกอย่างต้องทําตามกฎหมาย
---------------------------------------
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี และคณะรัฐมนตรี เยี่ยมชมนิทรรศการงาน “ศิลปาชีพทอใจ วิถีใหม่ใต้ร่มพระบารมี”
วันพฤหัสบดีที่ 23 กรกฎาคม 2563
พลเอก ประยุทธ์ จันทร์โอชา นายกรัฐมนตรี และคณะรัฐมนตรี เยี่ยมชมนิทรรศการงาน “ศิลปาชีพทอใจ วิถีใหม่ใต้ร่มพระบารมี”
พลเอก ประยุทธ์ จันทร์โอชา นายกรัฐมนตรี และคณะรัฐมนตรี เยี่ยมชมนิทรรศการงาน “ศิลปาชีพทอใจ วิถีใหม่ใต้ร่มพระบารมี”
วันที่ ๒๑ กรกฎาคม ๒๕๖๓ เวลา ๐๘.๓๐ น. ก่อนการประชุมคณะรัฐมนตรี (ครม.) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เยี่ยมชมนิทรรศการงาน "ศิลปาชีพทอใจ วิถีใหม่ใต้ร่มพระบารมี” โดยศูนย์ส่งเสริมศิลปาชีพระหว่างประเทศ พร้อมทั้งร่วมชมและชิมสุดยอดข้าวไทย ๕ สายพันธุ์จากพันธุ์ข้าวทีมชาติไทยจากกระทรวงเกษตรและสหกรณ์ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม และคณะรัฐมนตรี ร่วมชมนิทรรศการในครั้งนี้ด้วย ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตฟิลิปปินส์ประจำประเทศไทย
วันจันทร์ที่ 9 ตุลาคม 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตฟิลิปปินส์ประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mrs. Mary Jo A. Bernardo – Aragon เอกอัครราชทูตวิสามัญผู้มีอํานาจเต็มแห่งสาธารณรัฐฟิลิปปินส์ประจําประเทศไทย พร้อมคณะ
เมื่อวันจันทร์ที่ ๙ ตุลาคม ๒๕๖๐ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ H.E. Mrs. Mary Jo A. Bernardo – Aragon
เอกอัครราชทูตวิสามัญผู้มีอํานาจเต็มแห่งสาธารณรัฐฟิลิปปินส์ประจําประเทศไทย พร้อมคณะ
เข้าเยี่ยมคารวะรัฐมนตรีว่าการกระทรวงยุติธรรม พร้อมทั้งหารือข้อราชการร่วมกัน
เกี่ยวกับกระบวนการให้ความช่วยเหลือทางสังคมแก่ผู้เสียหายจากการค้ามนุษย์
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีเปิดการแข่งขัน แอร์เรซวัน เวิล์ดคัพ ไทยแลนด์ 2017
วันศุกร์ที่ 17 พฤศจิกายน 2560
รองนายกรัฐมนตรี เป็นประธานในพิธีเปิดการแข่งขัน แอร์เรซวัน เวิล์ดคัพ ไทยแลนด์ 2017
รองนายกรัฐมนตรี เป็นประธานในพิธีเปิดการแข่งขัน แอร์เรซวัน เวิล์ดคัพ ไทยแลนด์ 2017
วันนี้ (17 พฤศจิกายน 2560) เวลา 15.30 น.พลเอก ธนะศักดิ์ ปฎิมาประกร รองนายกรัฐมนตรี เป็นประธานในพิธีเปิดการแข่งขัน แอร์เรซวัน เวิล์ดคัพ ไทยแลนด์ 2017 ร่วมด้วย นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา พลเรือเอก โสภณ วัฒนมงคล ประธานที่ปรึกษากองทัพเรือ รศ. ดร. ชวนี ทองโรจน์ ผู้ช่วยรัฐมนตรีประจํากระทรวงการท่องเที่ยวและกีฬา และนายสกล วรรณพงษ์ ผู้ว่าการการกีฬาแห่งประเทศไทย ณ กองการบินทหารเรือ ท่าอากาศยานนานาชาติอู่ตะเภา (ระยอง-พัทยา)
การแข่งขัน แอร์เรซวัน เวิล์ดคัพ ไทยแลนด์ 2017 จะแข่งขันระหว่างวันที่ 17-19 พฤศจิกายน 2560 ณ สนามบินนานาชาติอู่ตะเภา จ.ระยอง มีนักบินที่เข้าแข่งขันทั้งหมด16คน โดยมีกิจกรรมภายในงานตั้งแต่ ร้านจําหน่ายสินค้าธงฟ้าจากกระทรวงพาณิชย์ สินค้า โอท็อป ภาคตะวันออก กิจกรรมคอนเสิร์ต และการแข่งขันสุดสวยมวยไทยโลก ตลอด 3 วันของการจัดงาน